Podnikateľský model

Podnikateľský modelSLÁVIK, Š. a kolektív: PODNIKATEĽSKÉ MODELY. 2014  (iné názvy: model podnikaniaGÁL, P. MODEL PODNIKANIA NÍZKO NÁKLADOVÝCH AEROLÍNIÍ 2012 , obchodný model [v širšom zmysle]Oznámenie Komisie o uplatňovaní pravidiel pre štátnu pomoc na podporné opatrenia v prospech bánk v súvislosti s finančnou krízou od 1. januára 2011 (Text s významom pre EHP) 2010/C 329/07, biznis model, starším pravopisom: business model, zriedkavo: podnikový modelStanovisko Európskeho hospodárskeho a sociálneho výboru na tému „Oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov: Prekonanie stigmy neúspechu v podnikaní – za politiku druhej šance – Realizácia lisabonského partnerstva pre rast a zamestnanosť“ KOM(2007) 584 v konečnom znení (2008/C 224/05);  angl. business model) je modelovité vyjadrenie logických vzťahov, prostredníctvom ktorých nejaká organizácia (spravidla podnik) vytvára (pridanú) hodnotu pre zákazníkov a výnosy pre seba. Podrobnosti definície podnikateľského modelu sú sporné a v literatúre ich existuje veľké množstvo (pozri napr. súpis v Slávik et al. 2014).

Obchodný model v užšom zmysle je len časť podnikateľského modelu, konkrétne opak výrobného modelu.

Stavebné prvky 
Podnikateľský model možno opísať pomocou deviatich stavebných prvkov, ktoré ukazujú logiku toho, ako podnik chce zarobiť peniaze. Týchto deväť prvkov pokrýva štyri hlavné oblasti podniku: zákazníkov, ponuku, infraštruktúru a finančnú životaschopnosť.

Stavebné prvky podnikateľského modelu:
 zákaznícke segmenty,
 hodnotové ponuky,
 kanály,
 vzťahy so zákazníkmi,
 zdroje príjmu,
 kľúčové zdroje,
 kľúčové činnosti,
 kľúčové partnerstvá,
 štruktúra nákladov.

 Zákaznícke segmenty 
Tento stavebný prvok definuje skupiny osôb alebo subjektov, na ktoré sa podnik chce zamerať.OSTERWALDER, A., PIGNEUR, Y. Tvorba business modelů, 2012.

Ideálny zákazník je niekto, koho podnikateľ ľahko alebo s primeraným úsilím presvedčí, že chce alebo potrebuje to, čo predáva, a že by to mal kúpiť práve u neho. Cieľová skupina, to je súbor všetkých ideálnych zákazníkov, ktorú je možno nejakým spôsobom osloviť.TICHÁ, Vlasta a Vojtěch ŠŤAVÍK. Zákazníci. In: Podnikatel.cz. 2007 [cit. 2014-03-04]. Dostupné online.

Segmentácia zákazníkov sa riadi nasledujúcimi aspektmi:
 obrat generovaný zákazníkom,
 náklady na získanie a udržanie zákazníka,
 výsledný zisk zákazníka.BUŠEK, Michal. Strategie segmentace zákazníků. In: SystemOnline.cz. [cit. 2014-03-04]. Dostupné online

 Hodnotové ponuky 
Hodnotové ponuky sú spojenie výrobkov a služieb, ktoré vytvárajú hodnotu pre určitý zákaznícky segment.

Hodnoty môžu byť:
 kvantitatívne – napríklad cena, rýchlosť služby
 kvalitatívne – napríklad design, spokojnosť zákazníkov

 Kanály 
Kanály opisujú, ako podnik komunikuje so zákazníckymi segmentmi a ako k nim pristupuje, aby im predal hodnotovú ponuku.

Kanály môžu byť priame a nepriame, prípadne vlastné a partnerské. Majú 5 rôznych fáz:
 povedomie – ako sa zvyšuje povedomie o výrobkoch a službách,
 hodnotenie – ako sa pomáha zákazníkom hodnotiť hodnotovú ponuku podniku,
 nákup – ako sa umožňuje zákazníkom zakúpiť špecifické výrobky a služby,
 dodanie – ako sa dodáva zákazníkom hodnotová ponuka,
po predaji – ako sa zaisťuje popredajná zákaznícka podpora

 Vzťahy so zákazníkmi 
Vzťahy so zákazníkmi popisujú typy vzťahov, ktoré si podnik buduje s jednotlivými zákazníckymi segmentmi.

Vzťahy so zákazníkmi môžu vychádzať z nasledujúcich motivácií:
 získanie zákazníka,
 udržanie zákazníka,
 navyšovanie predaja

 Zdroje príjmu 
Zdroje príjmu predstavujú hotovosť, ktorú podnik generuje z každého zákazníckeho segmentu (k zisteniu zisku je však nutné od príjmu odpočítať náklady).

Generovať príjmy možno niekoľkými spôsobmi:
 predaj aktív,
 poplatok za užitie,
 predplatné,
 požičanie/prenájom,
 poskytnutie licencií,
 reklama,
 sprostredkovanie

 Kľúčové zdroje 
Kľúčové zdroje popisujú najdôležitejšie aktíva, ktoré podnik alebo organizácia potrebuje, aby celý podnikateľský model mohol fungovať. Tieto zdroje podniku umožňujú vytvoriť a prezentovať hodnotovú ponuku, preniknúť na trhy, udržať vzťahy so zákazníckymi segmentmi a generovať príjmy.

Kľúčové zdroje sa delia do nasledujúcich kategórií: 
 fyzické zdroje,
 duševné zdroje,
 ľudské zdroje,
 finančné zdroje

 Kľúčové činnosti 
Kľúčové činnosti popisujú najdôležitejšie aktivity, ktoré musí podnik vykonávať, aby jeho podnikateľský model fungoval.

Rozdelenie kľúčových činností:
 výroba, 
 riešenie problémov, 
 platforma/sieť

 Kľúčové partnerstvá 
Kľúčové partnerstvá predstavujú sieť dodávateľov a partnerov, ktorá je potrebná k tomu, aby podnikateľský model fungoval.

Rozlišujú sa nasledujúce typy partnerstva:
 strategické spojenectvá medzi subjektmi, ktoré si nekonkurujú,
 spolupráca, tzv. strategické partnerstvá medzi konkurenčnými subjektmi,
 spoločné podniky s cieľom vytvárať nové podnikateľské projekty,
 vzťahy medzi kupujúcim a dodávateľom s cieľom zaistiť si spoľahlivé dodávky.

 Štruktúra nákladov 
Štruktúra nákladov predstavuje všetky náklady, ktoré sú potrebné k chodu podnikateľského modelu. Tento stavebný prvok opisuje najdôležitejšie náklady, ktoré vznikajú v súvislosti s fungovaním určitého podnikateľského modelu.SVOČÁK, Ján. Biznis model. In: Brightideas.sk. 2007 [cit.2014-03-04]. Dostupné online .

 Príklady použitia podnikateľského modelu v praxi 
Použitie podnikateľského modelu na spoločnosť Lego:
 zákaznícke segmenty: mnoho okrajových segmentov; poskytovatelia okrajového obsahu
 hodnotové ponuky: značný rozsah okrajového obsahu; nástroje k tvorbe a obsahu
 kanály: Internet
 vzťahy so zákazníkmi
 zdroje príjmu: predaj menšieho množstva produktov
 kľúčové zdroje: platforma
 kľúčové činnosti: riadenie platformy; zaisťovanie služieb; propagácia platformy
 kľúčové partnerstvá: poskytovatelia okrajového obsahu; obsah vytváraný užívateľmi
 štruktúra nákladov: riadenie a vývoj platformy

Použitie na spoločnosť Skype:
 zákaznícke segmenty: užívatelia internetu v globálnom meradle; ľudia, ktorí chcú volať na telefón
 hodnotové ponuky: Internetové hovory a video hovory zdarma; lacné hovory na telefóny (skypeout)
 kanály: Skype.com; partnerstvo s výrobcami slúchadiel 
 vzťahy so zákazníkmi: masové prispôsobenie
 zdroje príjmu: zdarma; predplatené služby skypeout; tržby z predaja hardvéru
 kľúčové zdroje: vývojári softvéru; softvér
 kľúčové činnosti: vývoj softvér
 kľúčové partnerstvá: poskytovatelia platieb; distribuční partneri; telekomunikační partneri
 štruktúra nákladov: vývoj softvéru; spracovávanie reklamácií

 Referencie 

Kategória:Marketing
Kategória:Logistika
Kategória:Podniková ekonomika